Norsk Redaktørforening

Styremøte 2023-03-28, digitalt

SHU

Sak 2023-20: Kommende møter og arrangementer

Påmeldingen til [Medieleder 2023](https://www.nored.no/Redaktoernyheter/Gjoer-deg-klar-for-Medieleder-2023) og NRs landsmøte er åpen, og planleggingen i full gang. Som tidligere år arrangeres konferansen i samarbeid med MBL. Den finner sted onsdag 10. mai på Hotel Norge i Bergen rett i forkant av Nordiske Mediedager (NMD). Og som tidligere år tilbys NRs medlemmer og medarbeidere i MBLs medlemsbedrifter spesialpris for deltakelse på NMD. Temaer i årets program er kunstig intelligens, pressefrihet, redaktørrollen og de vi ikke når. Det vil også bli en mediepolitisk debatt der kulturministeren deltar. NRs formelle landsmøte og MBLs årsmøte vil bli arrangert underveis i konferansen, før og etter den mediepolitiske debatten. Formell invitasjon til landsmøtet ble sendt ut til NRs medlemmer 1. februar. Ettermiddagen før landsmøtet, tirsdag 9. mai, blir det styremøte på Hotel Norge kl 17.00 og kom-sammen-arrangement etterpå. Sekretariatet oppfordrer styrets medlemmer til å melde seg på Medieleder og landsmøtet.

Neste år arrangeres Nordiske Mediedager fra 2.-4. mai. Det gjør det umulig for oss å arrangere Medieleder dagen før, på 1. mai. Sekretariatet kommer tilbake med forslag til alternative løsninger.

13. mars arrangerte NR et seminar om medienes dekning av pandemien og erfaringer knyttet til åpenhet og innsyn i helsevesenet. Erfaringen fra dette arrangementet var at det er behov for å behandle dette mer enn vi har gjort. Sekretariatet tar det med videre inn i planleggingen av nye arrangementer. [Program og opptak finnes her.](https://www.nored.no/Redaktoernyheter/Seminar-om-presse-og-pandemi)

Pressefrihetens dag vil som vanlig bli markert 3. mai. Det blir kransnedleggelse og markering ved minnesmerket for den illegale presse om morgenen, og et felles seminar på Pressens hus fra kl 17.00 der International Press Institute og NR er medarrangør sammen med NP og de øvrige medieorganisasjonene. Her vil en ukrainsk journalist delta og snakke om spennet mellom å drive kritisk journalistikk på korrupsjon i forsvaret og å støtte landet sitt. Finalistene til Den store journalistprisen bli presentert. Etterpå blir det en samling i Prensa, det nye serveringsstedet i Pressens hus.

Det blir NR-styremøte på Utøya den 14. juni, med avreise fra Oslo sentrum ca kl 12.00. Her håper vi at vi får med så mange som mulig fra styret som velges 10. mai. På Utøya blir det omvisning, styremøte og felles middag. Vi setter opp felles transport begge veier.

Sammen med de øvrige medieorganisasjonene planlegger NR aktiviteter under Arendalsuka som i år arrangeres 14. – 18. august. Vi leier oss inn på Mediescenen hos Agderposten, og er i gang med planleggingen av to sesjoner – en om ytringsfrihet i arbeidslivet og en mediepolitisk debatt.

Som tidligere avgjort arrangeres høstmøtet onsdag 1. og torsdag 2. november i Oslo. Her ser det ut til at det blir et samarbeid mellom NR og LLA om dag 2 av konferansen.

NR-sekretariatet deltar på LLAs landsmøte og på SKUP som begge arrangeres 21.-23. april. Sekretariatet kommer også til å delta på IPIs landskonferanse i Wien 25.-26. mai og på World Expression Forum på Lillehammer 30. og 31. mai.

**Neste styremøte blir tirsdag 9. mai kl. 17 på Hotel Norge i Bergen.**

En oversikt over deltakere på møter i NR-regi 2013-2023 følger som vedlegg 1.

Forslag til vedtak: Møteplanen vedtas i tråd med sekretariatets innstilling og de endringer som ble gjort i styrets møte.

**Oversikt over NRs møter og enkelte andre relevante arrangementer. Sist oppdatert 2023-03-24**

|  |  |  |  |  |
| --- | --- | --- | --- | --- |
|  | DATO | STED | ARRANGEMENT – TEMA | MERKNADER |
| 2023 |  |  |  |  |
|  | Fred 21. - søn 23. april | Tønsberg | SKUP |  |
|  | Fre 21.- søn 23. april | Tromsø | LLAs landsmøte |  |
|  | Ons 3. mai | Oslo | Pressefrihetens dag |  |
|  | **Tirs 9. mai** | **Bergen** | **Styremøte kl 17.00** |  |
|  | **Tirs 9. mai** | **Bergen** | **Kom-sammen-arr** |  |
|  | **Ons 10. mai** | **Bergen** | **NRs landsmøte/Medieleder** |  |
|  | Ons 10. - fred 12. mai | Bergen | Nordiske Mediedager |  |
|  | **Tirs 14. juni** | **Utøya** | **Styremøte, omvisning og middag** |  |
|  | Mand 14.- torsd 18. aug | Arendal | Arendalsuka |  |
|  | Torsd 31. aug | Oslo | Velkomstseminar for nye NR-medlemmer | Arrangeres kl 13.00-18.00 |
|  | **Tirsd 19. sept** | **digitalt?** | **Styremøte kl 16.00** |  |
|  | Lørd 21. okt | Oslo | Dataskup |  |
|  | Lørd 27.-sønd 29. okt | Oslo | Gull og gråstein |  |
|  | **Tirsd 31. okt** | **Oslo** | **Regionledersamling kl 13.00** |  |
|  | **Tirsd 31. okt** | **Oslo** | **Styremøte kl 17.00** | Avsluttes med felles middag med styret og regionlederne |
|  | **Onsd 1. – tors 2. nov** | **Oslo** | **Høstmøtet** |  |
|  | Fred 10. – sønd 12. nov | Tromsø | Svarte Natta |  |
|  | **Tirs 28. nov** | **digitalt** | **Styremøte kl 16.00** |  |
| 2024 |  |  |  |  |
|  | Ons 1.-fre 3. mai | Bergen | Nordiske mediedager | NB! Ikke mulig med Medieleder 1. mai. |

Vedlegg 1

|  |
| --- |
|  |

**Deltakere på møter i NR-regi i perioden 2012-2022 – oppdatert 2023-03-24**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2013** | **2014** | **2015** | **2016** | **2017** | **2018** | **2019** | **2020** | **2021** | **2022** | **2013** |
| Vårmøtet | 120 | 125 (Bg) | 119 (Bg) | 139 (Bg) | 95 (Trh) | 121 (Bg) | 128 (Bg) | avlyst | 125 (dig) | 220 |  |
| Høstmøtet | 110 (Gm) | 100 (Gm) | 127(Oslo) | 142 (Oslo) | 116 (Bg) | 119 (Oslo) | 105 (Tromsø) | 114 | 130 (Oslo) | 112 (Oslo) |  |
| Bli en bedre redaktør I |  |  |  |  |  |  |  |  |  |  |  |
| Bli en bedre redaktør II |  |  |  |  |  |  |  |  |  |  |  |
| Velkomstseminar | 18 | 25 | 16 | 20 | 11 | 22 | 22 | 19 | 37(dig) | 22+12 | 17 |
| Ny i redaktørrollen |  |  |  |  |  | 10 | 8 | 13 |  |  |  |
| Komp: Innsyn | 5 | - | 8 | - |  |  |  |  |  |  |  |
| Komp: Rettslige rammer | 10 |  |  | - |  |  |  |  |  |  |  |
| Komp: Slik unngår du… | 22 | 20 | 15+27 | 12 | 13 | 21 | 17 |  | 25 |  |  |
| Komp: Ledelse | 15 | 12 | 5 | 12 | 9+5 | 4+6 | 7+8 |  |  |  |  |
| Komp: Medarbeidere | 11 | 8 | 4 | 10 | 8 | 7 | 5 |  |  |  |  |
| Komp: Lov og plakat | 9 |  |  |  |  |  |  |  |  |  |  |
| Komp: Arbeidsrett | 13 | 8 | 7 | 8 | 8+4 | 6+8 | 14 |  |  |  |  |
| Komp: Opphavsrett | 10 | 10 | 16 | - | 11+8 | 14+6 | - |  | 14+5 | 23 |  |
| Komp: Lov, plakat, etikk |  | 6 | 6 |  | 7+4 |  | 10 |  | 16 | 17 |  |
| Komp: Digitalredaktører |  | 17 | 12 | 9 | - |  |  |  |  |  |  |
| Komp: Digitalt kildevern |  |  | 9 | 8 | - |  |  |  |  |  |  |
| Komp: Sosiale medier |  |  |  |  |  | 10 | 10 |  |  |  |  |
| NR Kompetanse MoR\* | 8 |  |  |  |  |  |  |  |  |  |  |
| NR Kompetanse NNR |  |  | 20 | 25 | 20 |  |  |  |  |  |  |
| NR Kompetanse RoAR |  |  |  |  |  |  |  |  |  |  |  |
| NR Kompetanse Vestafj |  | 10 | 9 |  |  |  |  |  |  |  |  |
| Topplederseminar– del 1, 2, 3 | 18 (1) | 18 (2)+ 14(3) |  |  |  |  |  |  |  |  |  |
| Kurs fagpresseredaktører |  |  |  |  |  |  | 14 |  | 21 |  |  |
| Teknologi-kurs -samarb m IJ |  |  |  |  |  |  |  | 9 |  |  |  |
| Digital redaktørlunsj |  |  |  |  |  |  |  |  | 115 | 50 | 27 |
| **Totalt** | **369** | **373** | **400** | **385** | **319** | **354** | **348** | **155** | **513** | **456** |  |